মহারাষ্ট্র রাজ্য চলচ্চিত্র পুরস্কার
মহারাষ্ট্র রাজ্য চলচ্চিত্র পুরস্কার হল ভারতের মহারাষ্ট্র রাজ্যের মারাঠি চলচ্চিত্রের জন্য প্রদত্ত সম্মানজনক পুরস্কার। এটিকে মারাঠি ভাষার চলচ্চিত্রের সর্বোচ্চ পুরস্কার হিসেবে গণ্য করা হয়। ১৯৬২ সালে এই পুরস্কার প্রবর্তিত হয়। মহারাষ্ট্র সরকার প্রতি বছর মারাঠি চলচ্চিত্র শিল্পের সেরা প্রতিভাদের সম্মানার্থে ও তাদের উৎসাহ প্রদানকল্পে এই পুরস্কার প্রদান করে থাকে। ২০১৯ সালে ৫৬তম মহারাষ্ট্র চলচ্চিত্র উৎসবের প্রধান অতিথি হিসেবে অংশগ্রহণ করেন একাডেমি অব মোশন পিকচার আর্টস অ্যান্ড সায়েন্সেসের সভাপতি জন বেইলি।